Milkoros

Milkoros (; ) oli antiikin aikainen kaupunki ja kaupunkivaltio (polis) Traakiassa, nykyisellä Chalkidikín niemimaalla Kreikassa. Se saattoi sijaita Khalkidiken alueella, joka ei antiikin aikana kattanut koko niemimaata, mutta sen tarkempaa sijaintia ei tunneta.

Myöskään Milkoroksen historiasta ei tiedetä paljoakaan. Se on luetteloitu nykytutkimuksessa polisten eli itsenäisten kaupunkivaltioiden joukkoon, koska se kuului klassisella kaudella Ateenan johtamaan Deloksen meriliittoon, ja esiintyy liiton verotusluetteloissa vuosina 435/434–433/432 eaa. Kaupungin kansalaisesta käytettiin etnonyymejä Milkorios () ja Miltorios ().

Lähteet 

Antiikin Kreikan kaupungit Chalkidikílla
Traakian kaupungit